ᱥᱚᱛᱭᱚᱯᱟᱞ ᱢᱚᱞᱤᱠ

ᱥᱚᱛᱭᱚᱯᱟᱞ ᱢᱚᱞᱤᱠ (ᱡᱟᱱᱟᱢ: ᱒᱔ ᱡᱩᱞᱟᱭ ᱑᱙᱔᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱱᱩᱭ ᱫᱚ ᱢᱮᱜᱷᱟᱞᱚᱭ ᱨᱤᱱᱤᱡ ᱒᱑ ᱟᱱ ᱟᱨ ᱱᱤᱛᱚᱜ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱮᱫᱟ ᱾  ᱱᱩᱭ ᱫᱚ ᱜᱳᱣᱟ ᱨᱤᱱᱤᱡ ᱑᱘ ᱟᱱ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱢᱚᱞᱤᱠ ᱫᱚ ᱱᱤᱛᱚᱜᱤᱜ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ, ᱟᱨ ᱱᱤᱣᱟ ᱟᱡᱟᱜ ᱡᱤᱭᱚᱱ ᱚᱠᱛᱚ ᱨᱮ ᱛᱟᱦᱮᱸ ᱠᱟᱱᱟ ᱡᱮ ᱡᱟᱹᱢᱢᱩᱼᱠᱟᱹᱥᱢᱤᱨ ᱫᱚ ᱱᱟᱯᱟᱭ ᱫᱟᱨᱡᱟ ᱮᱢᱚᱜᱤᱜ ᱟᱱᱩᱪᱪᱷᱮᱫᱽ ᱓᱗᱐ ᱫᱚ ᱨᱟᱫᱽ ᱞᱟᱹᱜᱤᱫ ᱛᱮ ᱥᱚᱸᱵᱮᱫᱷᱟᱱᱤᱠ ᱰᱤᱥᱤᱡᱟᱱ ᱫᱚ ᱕ ᱚᱜᱚᱥᱴ ᱒᱐᱑᱙ ᱥᱟᱞ ᱨᱮ ᱤᱫᱤ ᱞᱮᱱ ᱛᱟᱦᱮᱸᱫ ᱾

ᱢᱤᱫᱴᱟᱹᱝ ᱨᱟᱡᱽᱟᱹᱨᱤ ᱞᱮᱠᱟᱛᱮ ᱟᱡᱟᱜ ᱯᱩᱭᱞᱩ ᱢᱩᱬ ᱡᱤᱭᱚᱱ ᱑᱙᱗᱔ᱼ᱗᱗ ᱥᱟᱞ ᱚᱠᱛᱚ ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱑᱙᱘᱐ ᱠᱷᱚᱱ ᱑᱙᱘᱖ ᱟᱨ ᱑᱙᱘᱖ᱼ᱘᱙ ᱥᱟᱞ ᱫᱷᱟᱹᱵᱤᱡ ᱨᱟᱡᱽ ᱥᱚᱵᱷᱟ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱨᱮᱯᱨᱤᱡᱮᱱᱴᱮᱥᱚᱱ ᱠᱮᱫᱟ ᱾ ᱱᱩᱭ ᱫᱚ ᱡᱚᱱᱚᱛᱟ ᱫᱚᱞ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱑᱙᱘᱙ ᱥᱟᱞ ᱠᱷᱚᱱ ᱑᱙᱙᱑ ᱥᱟᱞ ᱫᱷᱟᱹᱵᱤᱡ ᱟᱞᱤᱜᱚᱲ ᱠᱷᱚᱱ ᱙ ᱟᱱ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱚᱠᱴᱚᱵᱚᱨ ᱒᱐᱑᱗ ᱥᱟᱞ ᱠᱷᱚᱱ ᱚᱜᱚᱥᱴ ᱒᱐᱑᱘ ᱥᱟᱞ ᱫᱷᱟᱹᱵᱤᱡ ᱵᱤᱦᱟᱨ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱒᱑ ᱢᱟᱨᱪ ᱒᱐᱑᱘ ᱥᱟᱞ ᱨᱮ ᱩᱱᱤ ᱒᱘ ᱢᱮᱭ ᱒᱐᱑᱘ ᱥᱟᱞ ᱫᱷᱟᱹᱵᱤᱡ ᱳᱰᱤᱥᱟ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱛᱮ ᱮᱠᱥᱴᱨᱟ ᱪᱟᱨᱡᱽ ᱦᱚᱸ ᱮᱢ ᱞᱮᱫᱮᱭᱟ ᱛᱟᱦᱮᱸᱫ ᱾ ᱚᱜᱚᱥᱴ ᱒᱐᱑᱘ ᱥᱟᱞ ᱨᱮ, ᱩᱱᱤ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱤᱱᱤᱡ ᱞᱟᱹᱠᱛᱤᱭᱟᱱ ᱯᱚᱱᱚᱛ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾

ᱚᱛ ᱪᱮᱛᱟᱱ
ᱢᱚᱞᱤᱠ ᱟᱜ ᱡᱟᱱᱟᱢ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱜᱽᱯᱚᱛ ᱨᱮᱱᱟᱜ ᱦᱤᱥᱚᱣᱟᱲᱟ ᱟᱹᱛᱩ ᱨᱮ ᱢᱤᱫ ᱡᱟᱴ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱨᱟᱡᱽᱟᱹᱨᱤ ᱨᱮ ᱦᱤᱡᱩᱜ ᱢᱟᱲᱟᱝ ᱛᱮ ᱩᱱᱤᱫᱚ ᱢᱮᱨᱟᱴᱷ ᱠᱚᱞᱮᱡᱽ ᱠᱷᱚᱱ ᱠᱟᱱᱩᱱ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾

ᱯᱚᱫᱽ ᱟᱵᱷᱤᱭᱟᱴ
ᱱᱩᱭ ᱫᱚ ᱡᱚᱱᱚᱛᱟ ᱫᱚᱞ ᱨᱮᱱᱟᱜ ᱴᱤᱠᱟᱹᱴ ᱨᱮ ᱑᱙᱘᱙ ᱥᱟᱞ ᱨᱮ ᱟᱞᱤᱜᱚᱲ ᱠᱷᱚᱱ ᱥᱚᱸᱥᱚᱫᱽ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱜᱩᱴ ᱟᱥᱞᱤ ᱵᱷᱚᱴ ᱠᱷᱚᱱ ᱫᱚ ᱒,᱓᱓,᱔᱖᱕ (᱕᱑.᱕ ᱥᱟᱭᱠᱚᱲᱟ) ᱵᱷᱚᱴ ᱧᱟᱢ ᱠᱮᱫᱟ ᱾ ᱱᱩᱭ ᱞᱮᱠᱟ ᱥᱮᱞᱮᱫ ᱥᱚᱸᱥᱚᱫᱽ ᱟᱨ ᱠᱚᱝᱜᱽᱨᱮᱥ ᱠᱟᱱᱰᱤᱰᱮᱴ ᱩᱥᱟ ᱨᱟᱹᱱᱤ ᱛᱚᱢᱚᱨ ᱫᱚ ᱗᱗,᱙᱕᱘ ᱵᱷᱚᱴ ᱨᱮᱱᱟᱜ ᱟᱱᱛᱟᱨ ᱠᱷᱚᱱ ᱦᱟᱨᱟᱣ ᱮᱱᱟ, ᱚᱠᱚᱭ ᱑,᱕᱕,᱕᱐᱗ (᱓᱒.᱒ ᱥᱟᱭᱠᱚᱲᱟ) ᱵᱷᱚᱴ ᱮ ᱧᱟᱢ ᱠᱮᱫᱟ ᱾ ᱩᱱᱤᱫᱚ ᱑᱙᱙᱖ ᱥᱟᱞ ᱨᱮ ᱟᱨᱦᱚᱸ ᱟᱞᱤᱜᱚᱲ ᱠᱷᱚᱱ ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱟᱜ ᱴᱤᱠᱟᱹᱴ ᱨᱮ ᱞᱟᱹᱲᱦᱟᱹᱭ ᱮᱱᱟ, ᱢᱮᱱᱠᱷᱟᱱ ᱔ ᱟᱱ ᱛᱷᱟᱱ ᱨᱤᱱᱤᱡ ᱢᱮᱱᱮᱡᱢᱮᱱᱴ ᱠᱮᱫᱟ ᱟᱨ ᱔᱐,᱗᱘᱙ ᱵᱷᱚᱴ ᱮ ᱧᱟᱢ ᱠᱮᱫᱟ ᱾

ᱥᱟᱹᱠᱷᱭᱟᱹᱛ

|-

|-

|-

|-

|-

|-

ᱛᱷᱚᱠ:᱑᱙᱔᱖ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱡᱚᱱᱚᱛᱟ ᱫᱚᱞ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱢᱮᱨᱟᱴ ᱦᱚᱱᱚᱛ ᱨᱤᱱᱤᱡ ᱦᱚᱲ
ᱛᱷᱚᱠ:ᱟᱞᱤᱜᱚᱲ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:᱙ ᱟᱱ ᱞᱳᱠ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱞᱳᱠ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱤᱫᱷᱟᱭᱚᱠ ᱑᱙᱗᱔–᱑᱙᱗᱗
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱵᱤᱦᱟᱨ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ:ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ